Кой е по-силен
Татска приказка

Превод от руски: Иван Троянски, 1976

chitanka.info

Надхващали се веднъж комарът, мухата и мравката: кой от тях е по-силен. И решили да изпитат силата си на горката камила.

Комарът кацнал на носа на камилата и започнал да го хапе. Камилата изпръхтяла и комарът паднал на земята и се пребил.

А мухата кацнала на раната на камилата и я зачовъркала. Камилата близнала раната и мухата загинала.

Мравката се навряла под копитото на камилата и я загъделичкала. Камилата реве, удря с копито в земята, а на мравката нищо й няма — гъделичка и гъделичка. Гъделичкала докато сърцето на камилата се пукнало.

— Е, как е?! Кой е по-силен?! — завикала мравката.

Ама пред кого вече да се хвали? Освен пред себе си!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.